Andrius Kazakevičius

**Andrius Kazakevičius** (g. 1995 m. sausio 23 d.) – Lietuvos futbolininkas, gynėjas.

## Karjera
### FC Šiauliai
2013–2014 m. priklausė tuometiniam „Šiaulių“ futbolo klubui (FC Šiauliai). Daugiausiai rungtyniaudavo Šiauliai-2 ekipoje, dublerių čempionate. 

2013 m. A lygoje atstovaudamas šiauliečiams sužaidė penkerias rungtynes. 2013 m. birželio 15 d. debiutavo A lygoje rungtynėse prieš Panevėžio „Ekraną“.

2014 m. sezone A lygoje nežaidė, o dublerių čempionate sužaidė dešimt rungtynių.

### Trakai
Nuo 2015 m. atstovavo tuometiniam „Trakų“ futbolo klubui (dabartiniai FK Riteriai). Daugiausiai žaidybinio laiko gaudavo dublerių ekipoje.

2015 m. vasario 28 d. debiutavo Trakų klube A lygos rungtynėse prieš Klaipėdos „Atlantą“.  

Atstovaudavo klubui Pirmoje lygoje žaisdamas Trakai-2 ekipoje. 2015 m. rugpjūčio 10 d. pasižymėjo įvarčiu Pirmos lygos rungtynėse prieš Pakruojo „Kruoja-2“.

2016 m. birželio 10 d. pasižymėjo įvarčiu LFF taurės turnyro rungtynėse prieš Kauno „Lygį“. Trakiškiai nugalėjo varžovus rezultatu 2-0 ir pateko į kitą etapą.

### Dainava
2019 m. sezone atstovavo Alytaus „Dainavai“, žaidusiai Pirmoje lygoje. 2019 m. kovo 21 d. debiutavo klube Pirmos lygos rungtynėse prieš Mažeikių „Atmosferą“. Susitikimas baigėsi lygiosiomis 1-1.

### Vilniaus Vytis
2020 m. sezone atstovavo „Vilniaus Vyčiui“, Debiutavo klube 2020 m. birželio 5 d. Pirmos lygos rungtynėse prieš Kauno Žalgiris B.

2020 m. birželio 26 d. Pirmos lygos rungtynėse Riteriai B pasižymėjo įvarčiu ir prisidėjo prie „vyčių“ pergalės rezultatu 3-2.

2020 m. birželio 30 d. LFF taurės turnyro rungtynėse prieš FC Džiugas pelnė vienintelį rungtynių įvartį, lėmusį vyčių pergalę ir patekimą į kitą turnyro etapą.

### Jonava
2021 m. sezone atstovavo „Jonavos“ klubui. 2021 m. kovo 20 d. debiutavo klube Pirmos lygos rungtynėse prieš Plungės „Babrungą“. Jonaviškiai nugalėjo varžovus rezultatu 3-2.

2021 m. balandžio 16 d. pelnė įvartį Pirmos lygos rungtynėse prieš Kazlų Rūdos „Šilą“. Jonaviškiai palaužė varžovus rezultatu 3-2.

### Transinvest
; 2022 m. Antra lyga
Nuo 2022 m. rungtyniavo FK Transinvest. 2022 m. sezone klubas rungtyniavo Antroje lygoje, o 2023 m. sezone – Pirmoje lygoje.

2022 m. balandžio 3 d. debiutavo klube Antros lygos rungtynėse prieš Sūduva B. Šiose rungtynėse Andrius Kazakevičius pelnė įvartį ir išlygino rezultatą (1-1), o susitikimas baigėsi Vilniaus rajono komandos pergale rezultatu 5-3.

2022 m. birželio 23 d. pelnė net penkis įvarčius Antros lygos rungtynėse prieš Hegelmann B. Vilniaus rajono atstovai sutriuškino varžovus rezultatu 8-1.

; 2023 m. Pirma lyga
2023 m. balandžio 16 d. debiutavo Pirmoje lygoje prieš „Šiauliai B“. Vilniaus rajono atstovai nugalėjo varžovus rezultatu 3-0.

2023 m. balandžio 30 d. pelnė įvartį Pirmoje lygoje prieš „Panevėžys B“. Vilniaus rajono atstovai nugalėjo varžovus rezultatu 3-0.

### Riteriai
2024 m. vasario mėn. tapo žinoma, kad futbolininkas atstovaus „Riterių“ klubui. Rungtyniavo Pirmoje lygoje. 2024 m. kovo 9 d. debiutavo Pirmos lygos rungtynėse prieš Tauragės „Taurą“. Vilniečiai nugalėjo varžovus rezultatu 2-0.

### Transinvest
; 2025 m. Pirma lyga
2025 m. sausio 27 d. tapo žinoma, kad futbolininkas atstovaus Vilniaus rajono FK Transinvest. Vasarą žaidėjo komandos sudėtyje nebeliko.

## Statistika
; A lygos statistika

Spalvų reikšmės: 
: rungtyniavo A lygoje;
: Pirmoje lygoje;
: Antroje lygoje;

## Pasiekimai
; su FK Transinvest
;
;  **[[Lietuvos futbolo taurė 2023 m.|2023 m. LFF taurės laimėtojas]]**
;  **Pirmos lygos nugalėtojas (1):** 2023 m.
;
; su FK Riteriai
;
;  **Pirmos lygos nugalėtojas (1):** 2024 m.

## Išnašos

## Nuorodos
* alyga.lt svetainė
* SOCCERWAY
* Transfermarket
* lietuvosfutbolas.lt